b'\n_START_ARTICLE_\nListopad\n_START_SECTION_\nEtimologija rije\xc4\x8di (podrijetlo)\n_START_PARAGRAPH_\nU slavenskim je jezicima listopad dobio ime po tome \xc5\xa1to u tom mjesecu najvi\xc5\xa1e opada li\xc5\xa1\xc4\x87e biljaka. U slovenskom, poljskom, ukrajinskom, bjeloruskom i \xc4\x8de\xc5\xa1kom jeziku listopad je izvorno ime za hrvatski mjesec studeni. Stari hrvatski nazivi za listopad u nekim su krajevima bili: Miholj\xc5\xa1\xc4\x8dak (po blagdanu sv. Mihaela Arkan\xc4\x91ela kojim zapravo 29. rujna zavr\xc5\xa1ava prethodni mjesec), ko\xc5\xbeaprst i desetnik._NEWLINE_Latinsko ime mjeseca October dolazi od rije\xc4\x8di \xe2\x80\x9cocto\xe2\x80\x9c (osmi mjesec) u Rimskom kalendaru.'